Document ID: /roh_data/filtered/fineweb-2-filterrobots_roh.jsonl.gz/24028

Dietler surpiglia il post da sia antecessura Claire Hauser Pult. Ella aveva surpiglià il post ad interim l'onn 2015. Da professiun è el agronom e cumpossessur dad in’agentura da marketing cun sedia a Cuira e Basilea. Christof Dietler viva a Haldenstein.
La radunanza generala ha era purtschì discurs
Il suentermiezdi ha gì lieu l'occurenza publica «Dorferneuerung durch Baukultur». Rodund 90 persunas èn suandads l'invit da la Protecziun da la patria per pudair sa barattar davart la pussibilitads da l'ambient e co sa svilupar vinavant.
En il center è stà la planisaziun da la midada da diever da la chasa ch'il cumponist e linguist Tumasch Dolf. Per finir hai dà in discurs tranter il nov president e Giovanni Netzer davart la «Tgea da tgànt». Netzer ha manegià ch'il chant da chors saja insatge fitg intim, perquai ch'i saja in'interacziun directa tranter umans.
RR novitads 14:00